CELEX: C2004/228/62
Language: da
Date: 2004-09-11 00:00:00
Title: Sag C-306/04: Anmodning om præjudiciel afgørelse forelagt ved kendelse afsagt den 13. juli 2004 af Gerechtshof Amsterdam i sagen Compaq Computer International Corporation mod Inspecteur van de Belastingdienst — Douanedistrict Arnhem

11.9.2004   
            
            
               DA
            
            
               Den Europæiske Unions Tidende
            
            
               C 228/30
            
         Anmodning om præjudiciel afgørelse forelagt ved kendelse afsagt den 13. juli 2004 af Gerechtshof Amsterdam i sagen Compaq Computer International Corporation mod Inspecteur van de Belastingdienst — Douanedistrict Arnhem
   (Sag C-306/04)
   (2004/C 228/62)
   Ved kendelse afsagt den 13. juli 2004, indgået til Domstolens Justitskontor den 19. juli 2004, har Gerechtshof Amsterdam i sagen Compaq Computer International Corporation mod Inspecteur van de Belastingsdienst — Douanedistrict Arnhem forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Ved indførsel af computere, hvori sælgeren har installeret styresystemer, skal værdien af software, som køberen uden beregning har stillet til rådighed for sælgeren, da i medfør af toldkodeksens artikel 32, stk. 1, litra b), lægges til de indførte varers transaktionsværdi, hvis dens værdi ikke er medregnet i transaktionsværdien?